wickkiey/tamil-wikipedia-chunked huggingface dataset:
# சமச்சீர்மை

## சமூகத் தொடர்புகளில் சமச்சீர்மை

பலவிதமான சூழல்களிலும், சமூக இடைவினைகளிலும், சமச்சீரற்ற சமநிலைகளிலும், மக்கள் பெரும்பாலும் சமச்சீர்மையைக் காண்கின்றனர். சமச்சீர்மை என்பது, நேர்எதிர்மை,பிரதிச்சலுகை,இணைக்கிணை வாங்கல், பச்சாதாபம் புரிந்துணர்வு, பரிவு,செய்த தவறுக்காக வருந்தி மன்னிப்பு கோருதல், குற்றத்தை வருத்தத்துடன் ஒப்புக்கொள்ளுதல், உரையாடல், மரியாதை,நீதி, மற்றும் பழிவாங்கல் ஆகியவற்றை மதிப்பீடுகள் செய்வதை உள்ளடக்கியதாகும். பொதுக் கொள்கைகள், திட்டவட்டமான தீர்ப்புகள் இவற்றுக்கிடையே, ஆழ்ந்தாராய்ந்துஎச்சரிக்கையாய்ச் செய்யும் பரஸ்பர சரிசெய்தல் மூலம் பெறப்படும் சமநிலை, பிரதிபலிப்புச் சமநிலை ஆகும்.  
சமச்சீர் கலந்துரையாடல்களில், வெளிப்படும் ஒழுக்கம் சார்ந்த வாக்கியம், "நாம் அனைவரும் சமம்", "நாம் அனைவரும் ஒரேமாதிரியானவர்கள்" போன்றவையாகும். சமச்சீரற்ற கலந்துரையாடல்களில், வெளிப்படும் வாக்கியம், "நான் சிறப்பானவன். நானே உன்னைவிட மேலானவன்" போன்றவையாகும்.  
சம தரத்தில் உள்ளவர்களின் உறவுகள், சமச்சீர் அடிப்படையில் அமைந்திருக்கின்றன. ஆனால், அதிகார உறவுகள் சமச்சீரற்ற தன்மை கொண்டவை என்பதே மனித உறவுகளின் தங்க விதி ஆகும். சமச்சீர் உறவுகளை 'இதற்கும் அதற்கும் சரியாகிப் போய்விட்டது' என்ற எளிய விளையாட்டு உத்திகளின் மூலம் குறிக்கலாம்.
# சமச்சீர்மை

## கட்டுமானவியலில் சமச்சீர்மை

கட்டிடக்கலையின் ஒவ்வொரு அலகிலும், சமச்சீர்மை முக்கிய இடம் பெற்றுள்ளது. கட்டிடக்கலையில் சமச்சீர்மைக்கு உதாரணம்: கோதிக்தேவாலயங்கள், வெள்ளை மாளிகை,குதுப்மினார், தஞ்சாவூர் கோபுரம், போன்றவை. இத்துடன், கட்டிடங்களில் பயன்படுத்தப்படும், தரைத் திட்டங்கள், பல்லடுக்குத்தரை,அடுக்கழகுத்திரை, பல்வணிப்பதிகல்போன்ற கட்டுமானவியல் கூறுகளும் சமச்சீர்மைத் தன்மை பெற்றுள்ளன.  
தாஜ் மகால்போன்ற இஸ்லாமியகட்டிடங்களின் அமைப்பு மற்றும் அலங்காரங்கள் ஆகியவற்றில், சமச்சீர் தன்மையின் விரிவான பயன்பாடு மிகுந்து காணப்படுகின்றது. அல்கம்றா போன்ற மூரிஷ் கட்டிடங்கள், இயல் பெயர்ச்சி மற்றும் பிரதிபலிப்பு சமச்சீர் மற்றும் சுழற்சி மூலம் உருவாக்கப்பட்ட சிக்கலான வடிவங்களுடன் அலங்கரிக்கப்பட்டுள்ளன.  
சிறப்பில்லாதகட்டிடக் கலைஞர்,சமச்சீர்மை, பொருண்மை, வரைபட வடிவமைப்பு தளவமைப்பு போன்றவற்றை நம்பி இருப்பார் என்று கூறப்படுகிறது.சர்வதேச பாணியில் தொடங்கி நவீன கட்டிடக்கலையானது, இறக்கைகளையும், பொருண்மைச் சமநிலையையும் சார்ந்திருப்பதாக நம்பப்படுகிறது.
# சமச்சீர்மை

## மண் மற்றும் உலோகப் பாண்டங்களில் சமச்சீர்மை

மட்பாண்டங்களை வடிவமைப்பதற்கு மட்பாண்ட சக்கரங்கள் பயன்படுத்தப்படுவதால், அவை வலுவான சமச்சீர்மை பெற்றுள்ளன.  
மட்பாண்ட சக்கரங்களைப் பயன்படுத்தி உருவாக்கப்பட்ட மட்பாண்டங்கள் செங்குத்து அச்சில் சுழல்வதால், அதன் சுழற்சியில் முழு சுழற்சி சமச்சீர் அமைப்பைப் பெறுகிறது. மேலும், செங்குத்து திசையில் போதுமான அளவு மாற்றங்களைச் செய்யும் அளவுக்கு சுதந்திரத்தை அனுமதிக்கிறது.  
உலோகப் பாண்டங்கள் செய்யும் போது, மட்பாண்டங்கங்களைப் போல் சக்கரங்கள் பயன்படுத்தப்படுவதில்லை. எனவே, இவற்றில் இயல்பான சுழற்சி சமச்சீர் தன்மை அமைவது இல்லை. கி.மு. 17 ஆம் நூற்றாண்டில் பண்டைய சீனர்கள், வெண்கல வார்ப்புகளைப் பயன்படுத்தி சமச்சீர் அமைப்புகள் கொண்ட உலோகப் பாண்டங்களை உருவாக்கினர். வெண்கலப் பாத்திரங்கள், இருபக்க கலை அலங்கார வேலை நோக்குருக்களையும், ஒரே மாதிரியான விளிம்பு வடிவமைப்பையும் காட்சிப்படுத்தின.
# சமச்சீர்மை

## ஒட்டுத்தையலில் சமச்சீர்மை

ஒரு தொகுப்புக்கு வழக்கமாக 9, 16, அல்லது 25 துண்டுத் துணிகள் சேர்த்து ஒட்டுத்தையல் வடிவமைப்புத் துணிகள் மற்றும் கைவினை வேலைப்பாட்டு வடிவங்கள் உருவாக்கப்படுகின்றன. இவற்றில் பயன்படுத்தப்படும் துணிகள் பெரும்பாலும் முக்கோண வடிவங்களையும், சதுர வடிவங்களையும், பெற்றுள்ளதால் இவற்றில் சமச்சீர்மைத் தன்மை வெளிப்படுகிறது.
# சமச்சீர்மை

## தரை விரிப்புக் கம்பளங்களில் சமச்சீர்மை

பல்வேறு கலாச்சாரங்களில், கம்பளம் மற்றும் தரைவிரிப்புகளில் சமச்சீர்மைப் பயன்பாடு நீண்ட பாரம்பரியப் பண்பு கொண்டுள்ளது. அமெரிக்க நவாஜோஇந்தியர்கள் திடமான மூலைவிட்டங்கள் மற்றும் செவ்வக வடிவங்களை உடைய சிந்தனை அடிப்படையிலான கருத்து அலங்கார வேலை நோக்குருக்களைப்பயன்படுத்தினர். பல கிழக்கத்திய விரிப்புகள் கடுஞ் சிக்கலான, புதிரான, பிரதிபலிப்பு மையங்களையும், எல்லைகளையும், விளிம்பு வடிவமைப்புகளையும் கொண்டுள்ளன.  
செவ்வக விரிப்புகள் பொதுவாக நாற்கோணசமச்சீர் வடிவங்களைப் பயன்படுத்துகின்றன. அதாவது, கிடைமட்ட அச்சுகளும், செங்குத்து அச்சுகளும், முழுவதும் பிரதிபலிக்கும் வண்ணம் தயாரிக்கப்பட்டன.
# சமச்சீர்மை

## இசை வடிவங்களில் சமச்சீர்மை

<imagemap>
File:Major and minor triads, triangles.png|<span>முதன்மை</span> மற்றும் <span>சிறிய அளவு</span> வெள்ளை பியானோ விசைகளில் டி (D)க்கு சமமான முக்கூற்றுத்தொகுதி <small></small>  
poly 35 442 35 544 179 493 root of A minor triad
poly 479 462 446 493 479 526 513 492 third of A minor triad
poly 841 472 782 493 840 514 821 494 fifth of A minor triad
poly 926 442 875 460 906 493 873 525 926 545 fifth of A minor triad
poly 417 442 417 544 468 525 437 493 469 459 root of C major triad
poly 502 472 522 493 502 514 560 493 root of C major triad
poly 863 462 830 493 863 525 895 493 third of C major triad
poly 1303 442 1160 493 1304 544 fifth of C major triad
poly 280 406 264 413 282 419 275 413 fifth of E minor triad
poly 308 397 293 403 301 412 294 423 309 428 fifth of E minor triad
poly 844 397 844 428 886 413 root of E minor triad
poly 1240 404 1230 412 1239 422 1250 412 third of E minor triad
poly 289 404 279 413 288 422 300 413 third of G major triad
poly 689 398 646 413 689 429 fifth of G major triad
poly 1221 397 1222 429 1237 423 1228 414 1237 403 root of G major triad
poly 1249 406 1254 413 1249 418 1265 413 root of G major triad
poly 89 567 73 573 90 579 86 573 fifth of D minor triad
poly 117 558 102 563 111 572 102 583 118 589 fifth of D minor triad
poly 650 558 650 589 693 573 root of D minor triad
poly 1050 563 1040 574 1050 582 1061 574 third of D minor triad
poly 98 565 88 573 98 583 110 574 third of F major triad
poly 498 558 455 573 498 589 fifth of F major triad
poly 1031 557 1031 589 1047 583 1038 574 1046 563 root of F major triad
poly 1075 573 1059 580 1064 573 1058 567 root of F major triad  
desc
</imagemap>ஸ்டீவ் ரீச் (Steve Reich), பெலா பார்டோக் (Béla Bartók), ஜேம்ஸ் டென்னி (James Tenney) போன்ற பல இசையமைப்பாளர்கள், இசை வடிவங்களில் சமச்சீர்மை கொண்ட பரம பெருக்க வடிவம்(ஏ.பி.சி.பி.ஏ - ABCBA) போன்றவற்றைப் பயன்படுத்தி முறையான இசை வடிவமைப்பில் இருந்த தடைகளைக் களைந்தனர். சமச்சீர்மை இசை அமைப்பில் ஒரு முறையான வடிவத்திற்கு வழிகோலியது. இசையமைப்பாளர் பாச் (Bach) பாரம்பரிய இசையில், பல்வகை நிலை மாற்றம், வரிசைமாற்றம், மாற்றமின்மை எனும் சமச்சீர்மைக் கருத்துக்களைப் பயன்படுத்தினார்.
# சமச்சீர்மை

## கலை மற்றும் கைவினைகளில் சமச்சீர்மை

அனைத்து வகையான பொருட்களிலும் சமச்சீர் தன்மைத் தோற்றம் பரவலாகக் காணப்படுகிறது.உதாரணங்கள்: மணி வேலைப்பாடுகள், மரச்சாமான்கள், மணல் ஓவியங்கள், முடிச்சு வேலைகள், முகமூடிகள், வாத்தியக் கருவிகள் போறவை.  
எம்.சி. எஷ்ஷர் (M.C. Escher) தம்முடைய சுவரோவியங்கள், பீங்கான், தாழ்வார ஓடுகள், கூரை ஓடுகள், உள்ளீடற்ற ஓடுகள், பல்வணிப்பதிகல்,நெசவுத்தொழில், மெழுகு அச்சுகள், கம்பளத் தயாரிப்பு, சித்திரத்தையல் போன்ற கலை மற்றும் கைவினை படிவங்களில் சமச்சீர் தன்மைக்கு மிகுந்த முக்கியத்துவம் கொடுத்துள்ளார்.
# அகப்பா

**அகப்பா** என்பது மலைமீது இருந்த ஓர் ஊர். அதனைச் சுற்றி அகழி இருந்தது. கோட்டை வாயிலுக்குத் தொங்கும் கதவு இருந்தது. அந்தக் கதவைத் தாழ்ப்பாள் போட அமைத்திருந்த ஐயவி என்னும் குறுக்கு மரத்தைத் தூக்க வில்விசை வைக்கப்பட்டிருந்தது. பல்யானைச் செல்கெழு குட்டுவன் கொங்குநாட்டை தன் ஆட்சிக்குக் கீழ்க் கொண்டுவந்த பின்னர் இந்தக் கோட்டையைத் தாக்கி வென்றான். குட்டுவன் ஆண்ட இந்த அகப்பா நகரைத் தாக்கிச் செம்பியன் பகலிலேயே அதனைத் தீயிட்டுக் கொளுத்தினான்.  
இந்தச் செய்திகளைத் தொகுத்து எண்ணிப் பார்க்கும்மோது தூங்கெயில் கதவம் காவல் கொண்ட வண்டனும், தூங்கெயில் எறிந்த தொடிதோட் செம்பியனும் நினைவுக்கு வருகின்றனர்.  
அகப்பாக் கோட்டை அரசன் வண்டன். இவனைப் பல்யானைச் செல்கெழு குட்டுவன் வென்று தனதாக்கிக்கொண்டான். பின்னர் இந்தக் குட்டுவனைத் தூங்கெயில் எறிந்த தொடிதோட் செம்பியன் வென்று அகப்பாக் கோட்டையை வென்று ஊரைத் தீக்கு இரையாக்கினான் என்னும் வரலாற்றைப் புரிந்துகொள்ள முடிகிறது.
# தூங்கெயில் எறிந்த தொடிதோட் செம்பியன்

**தூங்கெயில் எறிந்த தொடிதோட் செம்பியன்** என்பவன் ஒரு சோழ மன்னன் ஆவான்.
இவன் சோழன் குளமுற்றத்துத் துஞ்சிய கிள்ளிவளவனின் முன்னோன். இவன் தூங்கெயில் கோட்டையை அழித்தான்.
# தூங்கெயில் எறிந்த தொடிதோட் செம்பியன்

## அடிப்படைச் சான்று

- நத்தத்தனார் பாடல் சிறுபாணாற்றுப்படை அடி 79 முதல்
<small>ஒன்னார்  
ஓங்கு எயில் கதவம் உருமுச் சுவல் சொறியும்  
தூங்கெயில் எறிந்த தொடி விளங்கு தடக்கை  
நாடா நல்லிசை நற்றேர்ச் செம்பியன்  
ஓடாப் பூட்கை உறந்தை
</small>  
- நப்பசலையார் பாடல் புறநானூறு 39
<small>சார்தல்  
ஒன்னார் உட்கும் துன் அருங் கடுந்திறல்  
தூங்கெயில் எறிந்த நின் ஊங்கணோர்</small>
# தூங்கெயில் எறிந்த தொடிதோட் செம்பியன்

## இவற்றையும் காண்க

- அகப்பா
- கடவுள் அஞ்சி
- தூங்கெயில்>
- வண்டன்
# ந. மகேசுவரி

**ந. மகேசுவரி** மலேசியாவில் எழுத்தாளர்களுள் ஒருவராவரான இவர் மாங்கனி, மோகினி, பாரதி ஆகிய பெயர்களில் எழுதிவருகின்றார், இவர் ஒரு ஆசிரியர்.
# ந. மகேசுவரி

## எழுத்துத் துறை ஈடுபாடு

1958 தொடக்கம் இவர் மலேசியா தமிழ் இலக்கியத்துறையில் ஈடுபட்டுவருகின்றார். பெரும்பாலும் சிறுகதைகள், கட்டுரைகள், நாவல், கவிதைகள் எழுதி வருகின்றார். இவரின் இத்தகைய ஆக்கங்கள் மலேசியா தேசிய பத்திரிகைகளிலும், இதழ்களிலும் பிரசுரமாகியுள்ளன.
# எம். மகேந்திரன்

**எம். மகேந்திரன்** (பிறப்பு: டிசம்பர் 29 1968) மலேசியாவில் எழுத்தாளர்களுள் ஒருவராவரான இவர் எம். பிரபு எனும் பெயரிலும் எழுதிவருகின்றார்.
# எம். மகேந்திரன்

## எழுத்துத் துறை ஈடுபாடு

1984 தொடக்கம் இவர் மலேசியா தமிழ் இலக்கியத்துறையில் ஈடுபட்டுவருகின்றார். பெரும்பாலும் சிறுகதைகளையே எழுதி வருகின்றார். இவரின் இத்தகைய சிறுகதைகள் மலேசியா தேசிய பத்திரிகைகளிலும், இதழ்களிலும் பிரசுரமாகியுள்ளன. மலாய் மொழியிலும் சிறுகதைகளை எழுதியுள்ளார். மலாய்ச் சிறுகதைகள் பல மலாய் மொழி சிறுகதைத் தொகுப்புகளில் இடம் பெற்றுள்ளன.
# எம். மகேந்திரன்

## பரிசில்களும் விருதுகளும்

- மலாய்ச் சிறுகதைப் போட்டியில் பரிசு (1988-1991) தேவான் பஹாசாவும் மேபேங்க்கும் இணைந்து நடத்தியது
- மலேசியத் தமிழ் எழுத்துலகம் தளத்தில் எம். மகேந்திரன் பக்கம்
# ம. மகேஸ்வரி

**ம. மகேஸ்வரி** (பிறப்பு: ஏப்ரல் 1 1964) மலேசியாவில் எழுத்தாளர்களுள் ஒருவராவரான இவர் ஆசிரியையாகப் பணியாற்றி வருகின்றார்.
# ம. மகேஸ்வரி

## எழுத்துத் துறை ஈடுபாடு

1980 தொடக்கம் இவர் மலேசியா தமிழ் இலக்கியத்துறையில் ஈடுபட்டுவருகின்றார். பெரும்பாலும் சிறுகதைகள், கட்டுரைகள், கவிதைகள் எழுதி வருகின்றார். இவரின் இத்தகைய ஆக்கங்கள் மலேசியா தேசிய பத்திரிகைகளிலும்ää இதழ்களிலும் பிரசுரமாகியுள்ளன. வானொலிக்கும் அதிகமாக எழுதியுள்ளார்.
- மலேசியத் தமிழ் எழுத்துலகம் தளத்தில் ம. மகேஸ்வரி பக்கம்
# பெ. மங்கள கௌரி

**பெ. மங்கள கௌரி** (பிறப்பு: சூன் 1 1961) மலேசிய எழுத்தாளர்களுள் ஒருவர். இவர் குமாஸ்தாவாகப் பணியாற்றி வருகின்றார். சிதனா என்பது இவரின் புனைபெயர்
# பெ. மங்கள கௌரி

## எழுத்துத் துறை ஈடுபாடு

1979 தொடக்கம் இவர் மலேசியா தமிழ் இலக்கியத்துறையில் ஈடுபட்டுவருகின்றார். பெரும்பாலும் சிறுகதைகள், கட்டுரைகள், கவிதைகள் எழுதி வருகின்றார். இவரின் இத்தகைய ஆக்கங்கள் மலேசியா தேசிய பத்திரிகைகளிலும், இதழ்களிலும் பிரசுரமாகியுள்ளன.
- மலேசியத் தமிழ் எழுத்துலகம் தளத்தில் பெ. மங்கள கௌரி பக்கம்
# சி. மணிக்குமரன்

**சி. மணிக்குமரன்** (பிறப்பு: மே 15 1936) மலேசியாவில் எழுத்தாளர்களுள் ஒருவராவரான இவர் திருக்குறள் பரப்புநராகவும், சமயப் பிரச்சாரகராகவும் பணியாற்றி வருகின்றார். குழந்தைகளுக்குத் திருக்குறளுடன் மும்மொழிப் பயிற்சியும் அளித்து வருகிறார்.
# சி. மணிக்குமரன்

## எழுத்துத் துறை ஈடுபாடு

1963 தொடக்கம் இவர் மலேசியா தமிழ் எழுத்துத்துறையில் ஈடுபட்டுவருகின்றார். பெரும்பாலும் திருக்குறள் பற்றிய கட்டுரைகளை எழுதி வருகின்றார். இவரின் இத்தகைய ஆக்கங்கள் மலேசியா தேசிய பத்திரிகைகளிலும், இதழ்களிலும் பிரசுரமாகியுள்ளன.
# ஜாக்கி ஹாக்கர்

**ஜாக்கி ஹோக்கர்** (*Jackie Hawker*, பிறப்பு: பிப்ரவரி 21 1981), இங்கிலாந்து பெண்கள் தேர்வுத் துடுப்பாட்ட அணி அங்கத்தினர். இவர் ஒரு தேர்வுத் துடுப்பாட்டப் போட்டியிலும், ஏழு ஒருநாள் பன்னாட்டுத் துடுப்பாட்டப் போட்டிகளில் கலந்து கொண்டுள்ளார். 1999 - 2001 ஆண்டுகளில், இங்கிலாந்து பெண்கள் தேசிய அணி உறுப்பினராக தேர்வுத் துடுப்பாட்டப் போட்டிகளில், ஒருநாள் பன்னாட்டுத் துடுப்பாட்டப் போட்டிகளிலும் பங்குகொண்டார்.
# ராக்கேல் ஃபிளின்ட்

**ராக்கேல் ஹீஹோ ஃபிளின்ட்** (*Rachael Heyhoe Flint*, பிறப்பு: சூன் 11 1939 ), இங்கிலாந்து பெண்கள் தேர்வுத் துடுப்பாட்ட அணி அங்கத்தினர். இவர் 22 தேர்வுத் துடுப்பாட்டப் போட்டியிலும், 23 ஒருநாள் பன்னாட்டுத் துடுப்பாட்டப் போட்டிகளில் கலந்து கொண்டுள்ளார். 1960 - 1979 ஆண்டுகளில், இங்கிலாந்து பெண்கள் தேசிய அணி உறுப்பினராக தேர்வுத் துடுப்பாட்டப் போட்டிகளில், ஒருநாள் பன்னாட்டுத் துடுப்பாட்டப் போட்டிகளிலும் பங்குகொண்டார்.
# மோலி ஹைட்

**மோலி ஹைட்** (*Molly Hide*, பிறப்பு: அக்டோபர் 24 1913, இறப்பு: செப்டம்பர் 10 1995 ), இங்கிலாந்து பெண்கள் தேர்வுத் துடுப்பாட்ட அணி அங்கத்தினர். இவர் 15 தேர்வுத் துடுப்பாட்டப் போட்டிகளில் கலந்து கொண்டுள்ளார். 1934 - 1954 ஆண்டுகளில், இங்கிலாந்து பெண்கள் தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# ஜோய் லீபர்ட்

**ஜோய் லீபர்ட்** (*Joy Liebert*, பிறப்பு: மே 16 1914, இறப்பு: சூன் 8 1999), இங்கிலாந்து பெண்கள் தேர்வுத் துடுப்பாட்ட அணி அங்கத்தினர். இவர் நான்கு தேர்வுத் துடுப்பாட்டப் போட்டிகளில் கலந்து கொண்டுள்ளார். 1934 - 1935 ஆண்டுகளில், இங்கிலாந்து பெண்கள் தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# பால்கன் போர்த்தொடர்

இரண்டாம் உலகப் போரில் **பால்கன் போர்த்தொடர்** (*Balkans Campaign*) என்பது அச்சு நாடுகள் பால்கன் குடா பகுதியைக் கைப்பற்ற நடத்திய படையெடுப்புகளையும் அவற்றால் விளைந்த சண்டைகளையும் குறிக்கின்றது. அக்டோபர் 28, 1940 - ஜூன் 1, 1941 காலகட்டத்தில் நிகழ்ந்த இப்போர்த்தொடர், நடுநிலக்கடல், மத்திய கிழக்கு மற்றும் ஆப்பிரிக்க களத்தின் ஒரு பகுதியாகும். இப்போர்த்தொடரில் அச்சுப் படைகள் அல்பேனியா, யுகோஸ்லாவியா, கிரீசு ஆகிய நாடுகளைக் கைப்பற்றி ஆக்கிரமித்தன.
# பால்கன் போர்த்தொடர்

## பின்புலம்

பாசிச சர்வாதிகாரி முசோலினியின் தலைமையிலான இத்தாலி அச்சு நாடுகள் கூட்டணியில் நாசி ஜெர்மனிக்கு அடுத்தபடியான நிலையை பெற்றிருந்தது. இரண்டாம் உலகப் போரின் ஆரம்பத்தில் மேற்கு ஐரோப்பாவில் ஜெர்மானியப் படைகளுக்குக் கிடைத்த தொடர் வெற்றியினைக் கண்ட முசோலினி அதே போல இத்தாலிக்கும் நிகழ வேண்டுமென விரும்பினார். பிற நாடுகளைக் கைப்பற்றி இத்தாலியின் பரப்பளவை அதிகரிக்க ஆசைப்பட்டார். 1939ல் அல்பேனியா நாட்டினை இத்தாலிய படைகள் இத்தாலியின் அல்பேனிய ஆக்கிரமிப்பு பகுதியை ஆக்கிரமித்தன. அடுத்து கிரேக்க நாட்டினைக் கைப்பற்ற முடிவு செய்தார். மேற்குப் போர்முனையில் சண்டை ஓயுமுன்னர், ஜெர்மனியின் கவனம் கிழக்கு நோக்கித் திரும்பியது. சோவியத் ஒன்றியத்தின் மீது படையெடுக்க இட்லர் முடிவு செய்தார். இப்படையெடுப்புக்குத் துணையாக இருக்க பல்கேரியா, ரொமேனியா போன்ற கிழக்கு ஐரோப்பிய நாடுகளை அச்சுறுத்தியும் வலியுறுத்தியும் அச்சுக் கூட்டணியில் சேரச் செய்தார். பால்கன் குடா பகுதியில் இருந்த யுகோஸ்லாவியா மட்டும் ஜெர்மானிய வற்புறுத்தல்களுக்கு இணங்க மறுத்து வந்தது. இப்படி இருவேறு காரணங்களால் அச்சு நாடுகளின் கவனம் பால்கன் பகுதி மீது திரும்பியது.
# பால்கன் போர்த்தொடர்

## கிரேக்க இத்தாலியப் போர்

இத்தாலி கிரீசை சரணடைந்து தனது மேலாண்மையை ஏற்றுக் கொள்ள வற்புறுத்தியது. கிரேக்கர்கள் இத்தாலியின் சரணடைவு ஆணையை நிராகரித்து விட்டதால் அக்டோபர் 28, 1940ல் இத்தாலியப் படைகள் கிரீசு மீது படையெடுத்தன. கிரீசைக் கைப்பற்றி அங்கொரு கைப்பாவை அரசை நிறுவுவதும், கிரீசின் பல பகுதிகளை இத்தாலியுடன் இணைப்பதும் முசோலினியின் குறிக்கோள். அல்பேனிய நிலப்பகுதியிலிருந்து நிகழ்ந்த இப்படையெடுப்பை எதிர்கொள்ள கிரேக்கப்படைகள் தயாராக இருந்தன. ஒரு மாத காலத்துக்குள் இத்தாலியப் படையெடுப்பை முறியடித்து விட்டன. நவம்பர் 14-ஆம் தேதி ஒரு பெரும் எதிர்த் தாக்குதலையும் தொடங்கின. அடுத்த சில மாதங்களுக்கு அல்பேனிய - கிரீசு எல்லையில் கடும் சண்டை நடந்தது. ஆனால் எத்தரப்புக்கும் தெளிவான வெற்றி கிட்டாமல் தேக்க நிலை உருவானது. கிரேக்கப் படைகளின் கவனம் அல்பேனிய எல்லையில் இருந்ததைப் பயன்படுத்திக் கொண்டு வடக்கு கிரீசில் இத்தாலியப் படைகள் மார்ச் 9, 1941ல் இன்னொரு தாக்குதலைத் தொடங்கினர். ஆனால் பத்து நாட்களுக்குள் கிரேக்கப் படைகள் அத்தாக்குதலைச் சமாளித்து முறியடித்து விட்டன. இத்தாலியால் தனியாக கிரீசைத் தோற்கடிக்க இயலாது என்பதை ஒப்புக்கொண்ட முசோலினி, இட்லரின் உதவியை நாடினார். இட்லரின் ஆணைப்படி முசோலினிக்கு உதவ ஜெர்மானியப் படைகள் ஏப்ரல் 6ம் தேதி கிரீசு மீது படையெடுத்தன.
# பால்கன் போர்த்தொடர்

## கிரேக்க இத்தாலியப் போர்

### கள நிலவரம்

| <small>முதல் இத்தாலியத் தாக்குதல்
அக்டோபர் 28&nbsp;– நவம்பர் 13, 1940.</small> | <small>கிரேக்க எதிர்த் தாக்குதல்
நவம்பர் 14, 1940&nbsp;– மார்ச், 1941.</small> | <small>இரண்டாவது இத்தாலியத் தாக்குதல்
மார்ச் 9&nbsp;– ஏப்ரல் 23, 1941.</small> | } |
| --- | --- | --- | --- |
# பால்கன் போர்த்தொடர்

## யுகோசிலாவியப் படையெடுப்பு

முசோலினிக்கு உதவுவதைத் தவிர கிரீசிலுள்ள வானூர்தி ஓடுதளங்களில் இருந்து நேச நாட்டு வான்படைகள் ரொமேனியா நாட்டு எண்ணெய்க் கிணறுகளைத் தாக்குவதைத் தவிர்க்கவும் ஜெர்மானியர்கள் விரும்பினர். அந்த எண்ணெய்க் கிணறுகளில் இருந்து தான் ஜெர்மனியின் போர்த் தேவைகளுக்கான எரிபொருள் கிடைத்துக் கொண்டிருந்தது. எனவே அவற்றைப் பாதுகாக்க கிரீசைத் தங்கள் கட்டுப்பாட்டில் கொண்டுவர ஜெர்மானியர்கள் விரும்பினர். கிரீசுக்கு வடக்கே உள்ள நாடுகளில் ரொமேனியா, பல்கேரியா, அங்கேரி ஆகிய மூன்று நாடுகளும் முன்னரே அச்சு நாட்டுக் கூட்டணியில் இணைந்து விட்டன. ஆனால் யுகோசிலாவியா மட்டும் தொடக்கத்தில் அவற்றுடன் இணைய மறுத்து வந்தது. ஜெர்மானிய வற்புறுத்தலால், மார்ச் 25, 1941 ல் யுகோசிலாவியின் அரசாட்சி பொறுப்பிலிருந்த இளவரசர் இரண்டாம் பால் ஒப்புக் கொண்டார். இதனை எதிர்த்த யுகோசிலாவிய இராணுவத்தினர் புரட்சி ஒன்றை நடத்தி அவரைப் பதவியிலிருந்து இறக்கினர். இப்புரட்சியால் கோபம் கொண்ட இட்லர் யுகோசிலாவியா மீது படையெடுக்க முடிவு செய்தார்.  
ஏப்ரல் 6, 1941 அன்று ஜெர்மானியப் படைகள் யுகோசிலாவியா மீதும் கிரீசு மீதும் ஒரே நேரத்தில் படையெடுத்தன. அங்கேரி, பல்கேரியா, ரொமேனியா ஆகிய மூன்று நாடுகளில் இருந்து மூன்று புறங்களில் இருந்து ஜெர்மானியப் படைகள் யுகோசியாவியாவைத் தாக்கின. இத்தாக்குதலில் இத்தாலிய மற்றும் அங்கேரியப் படைப்பிரிவுகளும் பங்கேற்றன. திடீரென நிகழ்ந்த இத்தாக்குதலாலும், யுகோசிலாவிய மக்களிடையே ஜெர்மனியை எதிர்ப்பது குறித்து செர்பிய-குரோஷிய இனக்குழுக்களிடையே இரு வேறு கருத்துகள் நிலவியதாலும், யுகோசிலாவியப் படைகள் நிலைகுலைந்தன. படையெடுப்பின் முதல் நாள் ஜெர்மானிய வான்படை லுஃப்ட்வாஃபே யுகோசிலாவியத் தலைநகர் பெல்கிரேட் மீது ஒரு பெரும் குண்டுவீச்சுத் தாக்குதல் நிகழ்த்தியது. ஆயிரக்கணக்கான மக்கள் கொல்லப்பட்ட இத்தாக்குதலில் பெல்கிரெட்டின் மையப் பகுதியும் இராணுவத் தலைமையகக் கட்டிடங்களும் நாசமாகின. இதனால் யுகோசிலாவியப் படைகளின் ஒருங்கிணைப்பு சீர்குலைந்தது. அடுத்த பதினோரு நாட்களில் யுகோசிலாவியப் படைகளை எளிதில் முறியடித்த அச்சுப் படைகள் பெல்கிரேடை சுற்றி வளைத்தன. ஏப்ரல் 17 அன்று யுகோசிலாவியா சரணடைந்தது. பின்னர் அந்நாட்டுப் பகுதிகள் ஜெர்மனி, இத்தாலி, அங்கேரி, மற்றும் பல்கேரிய நாடுகளால் ஆக்கிரமிக்கப்பட்டன. ஜெர்மனிக்கு ஆதரவான குரோவாசியா அச்சு ஆதரவுடன் தனி நாடானது. அடுத்த ஐந்தாண்டுகளுக்கு (இரண்டாம் உலகப் போர் முடியும் வரை) யுகோசிலாவியா அச்சு நாடுகளின் ஆக்கிரமிப்பில் இருந்தது.
# பால்கன் போர்த்தொடர்

## மாரிட்டா நடவடிக்கை

யுகோசிலாவியா மீது படையெடுத்த அன்றே கிரீசையும் ஜெர்மானியப் படைகள் தாக்கின. இத்தாக்குதல் **மாரிட்டா நடவடிக்கை**என்று குறிப்பெயரிடப்பட்டிருந்தது. ஏப்ரல் 6, 1941 அன்று பல்கேரியா மற்றும் யூகோஸ்லாவியா நாட்டுப் பகுதிகளிலிருந்து ஜெர்மானியப் படைகள் கிரீசைத் தாக்கின. கிரீசுடன் பாதுகாப்பு ஒப்பந்தம் செய்திருந்த பிரிட்டன் தனது படைகளையும் பொதுநலவாயப் படைகளையும் கிரேக்கப் படைகளின் உதவிக்கு அனுப்பியது. ஆனால் ஜெர்மானியப் படைபலத்தைச் சமாளிக்க முடியாமல் நேச நாட்டுப் படைகள் பின்வாங்கின. மூன்று வார சண்டைக்குப் பின்னர் ஜெர்மானியப் படைகள் பெருவெற்றி பெற்றன. கிரீசிலிருந்த பிரித்தானியப் படைகள் பின்வாங்கி கடல்வழியாகத் தப்பின. கிரேக்கத் தலைநகர் ஏதென்சின் வீழ்ச்சியுடன் ஏப்ரல் 30ம் தேதி கிரீசு சண்டை முடிவுக்கு வந்தது. கிரேக்க அரசும் மன்னர் இரண்டாம் ஜார்ஜும் கிரீட் தீவுக்குத் தப்பினர். மே 1941ல் ஜெர்மானியப் படைகள் கிரீட்டைத் தாக்கிக் கைப்பற்றின. அடுத்த நான்காண்டுகளுக்கு கிரீசு நாசி ஜெர்மனி, இத்தாலி மற்றும் பல்கேரியாவால் ஆக்கிரமிக்கப்பட்டது.
# பால்கன் போர்த்தொடர்

## கிரீட் சண்டை

கிரீசு முழுமையாகக் கைப்பற்றப்படும் முன்னர் கிரேக்க அரசும், மன்னர் இரண்டாம் ஜார்ஜும் தலைநகர் ஏதென்சை விட்டு வெளியேறி கிரீட் தீவுக்கு இடம் பெயர்ந்தனர். சில தீவுகளைத் தவிர கிரேக்க மூவலந்தீவில் அனைத்து பகுதிகளையும் தங்கள் கட்டுப்பாட்டில் கொண்டு வந்த பின்னர் அடுத்து கிரீட் தீவினை ஜெர்மானியர்கள் தாக்கினர். அத்தீவில் கிரேக்கப்படைகளைத் தவிர பிரித்தானிய மற்றும் பொதுநலவாயப் படைகளும் நிறுத்தப்பட்டிருந்தன. பிரித்தானியக் கடற்படை பெரும் பலத்துடன் தீவினைப் பாதுகாத்ததால் வான்வழியாக படைகளைத் தரையிறக்கி கிரீட்டைக் கைப்பற்ற ஜெர்மானியர்கள் முயன்றனர்.  
மே 20, 1941ல் கிரீட் மீதான ஜெர்மானியத் தாக்குதல் தொடங்கியது. ஃபால்ஷிர்ம்யேகர் என்றழைக்கப்பட்ட ஜெர்மானிய வான்குடைப் படைப்பிரிவுகள் வானூர்தி வழியாக கிரீட்டின் பல பகுதிகளில் தரையிரங்கி பல முக்கிய இடங்களைக் கைப்பற்றின. ஆனால் அவற்றுக்கு கிரேக்க, நேச நாட்டுப் படைகள் மற்றும் கிரீட்டின் பொதுமக்களிடமிருந்து பெரும் எதிர்ப்பு ஏற்பட்டது. இரண்டாம் உலகப் போரில் வான்குடை படைப்பிரிவுகள் பெருமளவில் ஒரு தாக்குதலுக்குப் பயன்படுத்தப்பட்டது இதுவே முதல் முறை. மேலும், ஜெர்மானியப் படைகளை, அவை தாக்கும் நாட்டின் பொதுமக்கள் பெருமளவில் எதிர்த்துத் தாக்கியதும் இதுவே முதல் முறை. இத்தாக்குதலில் இரு தரப்பிலும் பெரும் சேதங்கள் ஏற்பட்டன. முதல் நாள் தாக்குதலில் ஜெர்மானியர்களால் தங்களுக்கு விதிக்கப்பட்ட முக்கிய இலக்குகள் எதனையும் கைப்பற்ற இயலவில்லை. ஆனால் அடுத்த சில நாட்களில் பல விமான ஓடுதளங்கள் கைப்பற்றப்பட்டு, அவற்றின் மூலம் புதிய துணைப் படைப்பிரிவுகள் கிரீட்டுக்கு அனுப்பப்பட்டன. கிரீட்டில் ஜெர்மானியப் படைகளின் எண்ணிக்கை அதிகமானதால் அவற்றைச் சமாளிக்க முடியாத நேச நாட்டுத் தளபதிகள் கிரீட்டிலிருந்து பின் வாங்க முடிவு செய்தனர். மே 27ம் தேதி ஜெர்மானியப் படைகளுக்குத் துணையாக 3000 பேர் கொண்ட ஒரு இத்தாலியப் படைப்பிரிவும் கிரீட்டில் கடல்வழியாகத் தரையிறங்கி முன்னேறத் தொடங்கியது. அடுத்த மூன்று நாட்களில் கிரீட்டிலிருந்த நேச நாட்டுப் படைகள் கடல்வழியாக எகிப்துக்குக் காலி செய்யப்பட்டன. கிரேக்க அரசர் இரண்டாம் ஜார்ஜும் கிரீட்டிலிருந்து தப்பினார். ஜூன் 1ம் தேதி கிரீட்டில் எஞ்சியிருந்த கிரேக்க மற்றும் நேச நாட்டுப் படைகள் சரணடைந்து கிரீட் சண்டை முடிவுக்கு வந்தது.
# பால்கன் போர்த்தொடர்

## தாக்கம்

பால்கன் போர்த்தொடரின் முடிவில் பால்கன் குடா முழுவதும் அச்சு நாடுகளின் கட்டுப்பாட்டில் வந்தது. எனினும் கிரீசிலும், யுகோசிலாவியாவிலும் உள்ளூர் எதிர்ப்புப் படைகள் அடுத்த ஐந்தாண்டுகளுக்கு அச்சு ஆக்கிரமிப்புப் படைகளையும் அவர்களது ஆதரவாளர்களையும் எதிர்த்து கொரில்லாத் தாக்குதல்களில் ஈடுபட்டு வந்தனர்.  
பால்கன் போர்த்தொடரினால் இரண்டாம் உலக்ப் போரின் போக்கு பெருமளவில் பாதிக்கப்பட்டது. குறிப்பாக கிரீசு மற்றும் கிரீட் சண்டைகள் போரின் போக்கினைப் பெருமளவில் பாதித்தன. கிரீசு மீது படையெடுத்ததால் தான் சோவியத் ஒன்றியம் மீதான ஜெர்மானியத் தாக்குதல் தாமதமடைந்தது எனவும் இத்தாமதமே ஜெர்மனி இரண்டாம் உலகப் போரில் தோற்கக் காரணம் என்றும் வரலாற்றாளர்களுள் ஒரு தரப்பினர் கருதுகின்றனர். மற்றொரு தரப்பினர் கிரீசுக்கு பிரித்தானியப் படைகளை அனுப்பியது ஒரு தேவையற்ற முயற்சியென்றும், மேல்நிலை உத்தியளவில் ஒரு பெரும் தவறு என்றும் கருதுகின்றனர். கிரீட் சண்டையே உலகில் வான்குடைப் படைப்பிரிவுகளைக் கொண்டு மேற்கொள்ளப்பட்ட முதல் பெரும் படையெடுப்பு. இது ஜெர்மானியர்களுக்குப் பெருவெற்றியில் முடிவடைந்ததாலும் அப்படைப்பிரிவுகளுக்கு ஏற்பட்ட பேரிழப்புகளால் இட்லர் இனி இத்தகு பெரும் தாக்குதல்களில் அவற்றை ஈடுபடுத்தக் கூடாது என தன் தளபதிகளுக்கு ஆணையிட்டு விட்டார். அதே வேளை ஜெர்மானிய வான்குடைப் படைகளின் திறனை உணர்ந்து கொண்ட நேச நாட்டு தளபதிகள் தங்கள் படைகளிலும் இத்தகு படைப்பிரிவுகளை உருவாக்கும் பணிகளைத் தொடங்கினர். தற்காலப் படைத்துறைகளில் வான்குடைப் படைப்பிரிவுகள் இன்றியமையா அங்கங்களாக உள்ளன.
# மர்ட்டில் மெக்லகன்

**மர்ட்டில் மெக்லகன்** (*Myrtle Maclagan*, பிறப்பு: ஏப்ரல் 2 1911, இறப்பு: மார்ச்சு 11 1993 ), இங்கிலாந்து பெண்கள் தேர்வுத் துடுப்பாட்ட அணி அங்கத்தினர். இவர் 14 தேர்வுத் துடுப்பாட்டப் போட்டிகளில் கலந்து கொண்டுள்ளார். 1934 - 1951 ஆண்டுகளில், இங்கிலாந்து பெண்கள் தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# லாரா மார்ஷ்

**லாரா மார்ஷ்** (*Laura Marsh*, பிறப்பு: திசம்பர் 5 1986), இங்கிலாந்து பெண்கள் தேர்வுத் துடுப்பாட்ட அணி அங்கத்தினர். இவர் ஐந்து தேர்வுத் துடுப்பாட்டப் போட்டிகளிலும், 47 ஒருநாள் பன்னாட்டுத் துடுப்பாட்டப் போட்டிகளிலும், 29 இருபது20 போட்டிகளிலும் கலந்து கொண்டுள்ளார். 2006 - 2011 ஆண்டுகளில், இங்கிலாந்து பெண்கள் தேசிய அணி உறுப்பினராக தேர்வுத் துடுப்பாட்டப் போட்டிகளிலும், ஒருநாள் பன்னாட்டுத் துடுப்பாட்டப் போட்டிகளிலும் பங்குகொண்டார்.
# ஜோய் பாட்டிரிஜ்

**ஜோய் பாட்டிரிஜ்** (*Joy Partridge*, பிறப்பு: 1889, இறப்பு: ஏப்ரல் 2 1947), இங்கிலாந்து பெண்கள் தேர்வுத் துடுப்பாட்ட அணி அங்கத்தினர். இவர் நான்கு தேர்வுத் துடுப்பாட்டப் போட்டிகளில் கலந்து கொண்டுள்ளார். 1934 - 1935 ஆண்டுகளில், இங்கிலாந்து பெண்கள் தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# லூசி பியர்சன்

**லூசி பியர்சன்** (*Lucy Pearson *, பிறப்பு: பெப்ரவரி 19 1972 ), இங்கிலாந்து பெண்கள் தேர்வுத் துடுப்பாட்ட அணி அங்கத்தினர். இவர் 12 தேர்வுத் துடுப்பாட்டப் போட்டிகளிலும், 62 ஒருநாள் பன்னாட்டுத் துடுப்பாட்டப் போட்டிகளிலும், ஒரு இருபது20 போட்டியிலும் கலந்து கொண்டுள்ளார். 1996 - 2005 ஆண்டுகளில், இங்கிலாந்து பெண்கள் தேசிய அணி உறுப்பினராக தேர்வுத் துடுப்பாட்டப் போட்டிகளிலும், ஒருநாள் பன்னாட்டுத் துடுப்பாட்டப் போட்டிகளிலும் பங்குகொண்டார்.
# ஜேன் பவல்

**ஜேன் பவல்** (*Jane Powell *, பிறப்பு: சனவரி 19 1957), இங்கிலாந்து பெண்கள் தேர்வுத் துடுப்பாட்ட அணி அங்கத்தினர். இவர் ஆறு தேர்வுத் துடுப்பாட்டப் போட்டிகளிலும், 24 ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். 1984 - 1990 ஆண்டுகளில், இங்கிலாந்து பெண்கள் தேசிய அணி உறுப்பினராக தேர்வுத் துடுப்பாட்டப் போட்டிகளிலும், ஒருநாள் பன்னாட்டுத் துடுப்பாட்டப் போட்டிகளிலும் பங்குகொண்டார்.
# கிலாபத் இயக்கம்

**கிலாபத் இயக்கம்** அல்லது **கிலாஃபட் இயக்கம்** 1919-1924 காலகட்டத்தில் பிரித்தானிய இந்தியாவின் முசுலிம்களால் உதுமானிய கலீபகத்தைப் பாதுகாப்பதற்காக நடத்தப்பட்ட ஓர் இயக்கம். முதலாம் உலகப் போரில் ஜெர்மனிக்கு ஆதரவாகப் போரிட்ட உதுமானியக் கலீபகம், போரில் ஏற்பட்ட தோல்வியினால் அழியும் நிலைக்கு ஆளானது. வெற்றி பெற்ற நேச நாடுகள் உதுமானியக் கலீபகத்தைப் பிரிவினை செய்து கலீபாவின் அதிகாரத்தை அழிக்க முடிவு செய்தனர். கலீபாவினை தங்கள் சமய அதிகாரத்தின் சின்னமாகக் கருதிய உலக முசுலீம்களிடையே இது பலத்த எதிர்ப்பை ஏற்படுத்தியது. கலீபகத்தைப் பாதுகாக்க அலி சகோதரர்கள் என அழைக்கப்பட்ட முகமது அலி மற்றும் சௌகத் அலி ஆகியோர் 1919ம் ஆண்டு இந்தியாவில் கிலாபத் இயக்கத்தைத் தொடங்கினர்.  
விரைவில் கிலாபத் இயக்கம் இந்திய தேசிய காங்கிரசுடன் கூட்டணி அமைத்துக் கொண்டது. ஒட்டோமானிய கலீபகத்தைப் பாதுகாக்கும்படி பிரித்தானிய அரசை வலியுறுத்தியது. காங்கிரசு அப்போது துவங்கியிருந்த ஒத்துழையாமை இயக்கத்தின் ஒரு அங்கமாகச் செயல்பட்டது. ஒத்துழையாமை இயக்கத்துக்கு இந்திய முசுலிம்களின் ஆதரவைத் திரட்ட மகாத்மா காந்தியும் காங்கிரசும் கிலாபத் இயக்கத்தைப் பயன்படுத்திக் கொண்டனர். ஆனால் இவ்வியக்கம், தேசியவாதத்துக்கு எதிரான பரந்த இசுலாமியத்தை பிரதிபலிக்கிறது என்று குற்றம் சாட்டிய முசுலிம் லீக் மற்றும் இந்து மகாசபை ஆகிய அமைப்புகள் இதனை எதிர்த்தன. கிலாபத் இயக்கத்தின் விளைவாக கேரளாவின் மலபார் பகுதியில் உருவாகிய மாப்ளா கலகத்தில் கடும் வன்முறைச் செயல்கள் நிகழ்ந்தன. இதனால் கிலாபத் இயக்கம் சர்ச்சைகளுக்காளாகியது. காங்கிரசுக்குள்ளும் அதற்கு எதிர்ப்பு உருவானது. சவுரி சாவ்ரா நிகழ்வுக்குப் பின்னர் காந்தி ஒத்துழையாமை இயக்கத்தைக் கைவிட்டதை அலி சகோதரர்கள் ஏற்கவில்லை. கிலாபத் இயக்கத்தைத் தனியே தொடர்ந்தனர். 1924ல் துருக்கியில் கெமால் அடாடுர்க் தலைமையில் ஏற்பட்ட புரட்சியால் உதுமானியக் கலீபகம் ஒழிக்கப்பட்டு மதச்சார்பற்ற குடியரசு உருவானதால் கிலாபத் இயக்கம் பலனற்றுப் போனது. மத அடிப்படையில் ஓர் அரசு (கலீபகம்) அமைவதற்காக இந்த இயக்கம் செயல்பட்டதால், இந்தியப் பிரிவினைக்கும் பாக்கித்தானின் உருவாக்கத்துக்கும் இது முன்னோடியாகக் கருதப்படுகிறது.
# பெட்டி ஸ்னோபோல்

**பெட்டி ஸ்னோபோல்** (*Betty Snowball*, பிறப்பு: சூலை 9 1908, இறப்பு: திசம்பர் 13 1988), இங்கிலாந்து பெண்கள் தேர்வுத் துடுப்பாட்ட அணி அங்கத்தினர். இவர் 10 தேர்வுத் துடுப்பாட்டப் போட்டிகளில் கலந்து கொண்டுள்ளார். 1934 - 1949 ஆண்டுகளில், இங்கிலாந்து பெண்கள் தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# மேரி ஸ்பியர்

**மேரி ஸ்பியர்** (*Mary Spear*, பிறப்பு: செப்டம்பர் 11 1913, இறப்பு: ஏப்ரல் 10 2006), இங்கிலாந்து பெண்கள் தேர்வுத் துடுப்பாட்ட அணி அங்கத்தினர். இவர் நான்கு தேர்வுத் துடுப்பாட்டப் போட்டிகளில் கலந்து கொண்டுள்ளார். 1934 - 1935 ஆண்டுகளில், இங்கிலாந்து பெண்கள் தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# லோரா ஸ்பிராக்

**லோரா ஸ்பிராக்** (*Laura Spragg*, பிறப்பு: சூன் 16 1983), இங்கிலாந்து பெண்கள் தேர்வுத் துடுப்பாட்ட அணி அங்கத்தினர். இவர் 1 தேர்வுத் துடுப்பாட்டப் போட்டியிலும், 13 ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். 2003ல், இங்கிலாந்து பெண்கள் தேசிய அணி உறுப்பினராக தேர்வுத் துடுப்பாட்டப் போட்டியில் பங்குகொண்டார்.
# மேரி ஸ்பிரை

**மேரி ஸ்பிரை** (*Mary Spry*, பிறப்பு: ஆகத்து 9 1922), இங்கிலாந்து பெண்கள் தேர்வுத் துடுப்பாட்ட அணி அங்கத்தினர். இவர் 3 தேர்வுத் துடுப்பாட்டப் போட்டிகளில் கலந்து கொண்டுள்ளார். 195ஒன்றில் இங்கிலாந்து பெண்கள் தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# எவ்ரில் ஸ்டாலின்

**எவ்ரில் ஸ்டாலின்** (*Avril Starling*, பிறப்பு: ஏப்ரல் 9 1953), இங்கிலாந்து பெண்கள் தேர்வுத் துடுப்பாட்ட அணியின் உறுப்பினர் ஆவார். இவர் 11 தேர்வுத் துடுப்பாட்டப் போட்டிகளில் கலந்து கொண்டுள்ளார். 1984 - 1986 ஆண்டுகளில் இங்கிலாந்து பெண்கள் தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# யூன் இசுடீவன்சன்

**யூன் இசுடீவன்சன்** (*June Stephenson*, **ஜூன் ஸ்டீவன்சன்** பிறப்பு: சனவரி 30, 1943), இங்கிலாந்து பெண்கள் தேர்வுத் துடுப்பாட்ட அணி அங்கத்தினர். இவர் 12 தேர்வுத் துடுப்பாட்டப் போட்டிகளில் கலந்து கொண்டுள்ளார். 1966 - 1976 ஆண்டுகளில் இங்கிலாந்து பெண்கள் தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# வார்ப்புரு:Outdent/doc

For outdenting a reply on a talk page when indention gets too deep. Indenting on talk pages is done using a colon character (:) to produce tabs; this template produces a connector bar and initial text to indicate an outdent, based on the number of colons used in the previous indent.
# வார்ப்புரு:Outdent/doc

### Usage

To outdent posts, insert the number of colons that were used for indenting in the previous post, or use an integer value for that number.  
<div><pre>::::This is the previous post, indented 4 levels
start of a new post</pre>  
displays as  
::::This is the previous post, indented 4 levels
start of a new post</div>  
<div><pre>::::::This is the previous post, indented 6 levels
start of a new post</pre>  
displays as  
::::::This is the previous post, indented 6 levels
start of a new post</pre></div>  
You can also have the template automatically add a linked tag, by adding any second parameter (its specific value is discarded):  
<div><pre>::::::This is the previous post, indented 6 levels
start of a new post</pre>  
displays as  
::::::This is the previous post, indented 6 levels
start of a new post</pre></div>  
To not outdent all the way to the margin, the outdent template itself can be indented using one or more colons:
<div>
<pre>::::::This is the previous post, indented 6 levels
::start of a new post</pre>  
displays as  
::::::This is the previous post, indented 6 levels
:start of a new post</pre></div>  
Do not use subst: with this template.  
This template is contained in the CSS class "outdent-template". Users who would prefer not to see the template can add the following line to their custom CSS (by default: Special:MyPage/monobook.css):  
:'''  
=
# அமேண்டா ஸ்டின்சன்

**அமேண்டா ஸ்டின்சன்** (*Amanda Stinson*, பிறப்பு: 1965), இங்கிலாந்து பெண்கள் தேர்வுத் துடுப்பாட்ட அணியின் உறுப்பினர் ஆவார். இவர் நான்கு தேர்வுத் துடுப்பாட்டப் போட்டிகளிலும், ஐந்து ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். 1986 - 1987 ஆண்டுகளில், இங்கிலாந்து பெண்கள் தேசிய அணி உறுப்பினராக தேர்வுத் துடுப்பாட்டப் போட்டிகளிலும், ஒருநாள் பன்னாட்டுத் துடுப்பாட்டப் போட்டிகளிலும் பங்குகொண்டார்.
# டெப்ரா ஸ்டாக்

**டெப்ரா ஸ்டாக்** (*Debra Stock*, பிறப்பு: சூலை 17 1962), இங்கிலாந்து பெண்கள் தேர்வுத் துடுப்பாட்ட அணி அங்கத்தினர். இவர் ஏழு தேர்வுத் துடுப்பாட்டப் போட்டிகளிலும், 15 ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். 1992 - 1996 ஆண்டுகளில், இங்கிலாந்து பெண்கள் தேசிய அணி உறுப்பினராக தேர்வுத் துடுப்பாட்டப் போட்டிகளிலும், ஒருநாள் பன்னாட்டுத் துடுப்பாட்டப் போட்டிகளிலும் பங்குகொண்டார்.
# ஜில் ஸ்டொக்டேல்

**ஜில் ஸ்டொக்டேல்** (*Jill Stockdale*, பிறப்பு: 1963), இங்கிலாந்து பெண்கள் தேர்வுத் துடுப்பாட்ட அணி அங்கத்தினர். இவர் ஒரு தேர்வுத் துடுப்பாட்டப் போட்டியிலும், இரண்டு ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். 1984 - 1985 ஆண்டுகளில், இங்கிலாந்து பெண்கள் தேசிய அணி உறுப்பினராக தேர்வுத் துடுப்பாட்டப் போட்டியிலும், ஒருநாள் பன்னாட்டுத் துடுப்பாட்டப் போட்டிகளிலும் பங்குகொண்டார்.
# ஹெலன் ஸ்டொதர்

**ஹெலன் ஸ்டொதர்** (*Helen Stother*, பிறப்பு: சூன் 21 1955), இங்கிலாந்து பெண்கள் தேர்வுத் துடுப்பாட்ட அணியின் அங்கத்தவர் ஆவார். இவர் ஏழு தேர்வுத் துடுப்பாட்டப் போட்டிகளிலும், 12 ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். 1982–1986 ஆண்டுகளில், இங்கிலாந்து பெண்கள் தேசிய அணி உறுப்பினராக தேர்வுத் துடுப்பாட்டப் போட்டிகளிலும், ஒருநாள் பன்னாட்டுத் துடுப்பாட்டப் போட்டிகளிலும் பங்குகொண்டார்.
# ஜேன் சவுத்கேட்

**ஜேன் சவுத்கேட்** (*Jan Southgate*, பிறப்பு: செப்டம்பர் 24 1955), இங்கிலாந்து பெண்கள் தேர்வுத் துடுப்பாட்ட அணி அங்கத்தினர். இவர் 13 தேர்வுத் துடுப்பாட்டப் போட்டிகளிலும், 17 ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். 1976 - 1985 ஆண்டுகளில், இங்கிலாந்து பெண்கள் தேசிய அணி உறுப்பினராக தேர்வுத் துடுப்பாட்டப் போட்டிகளிலும், ஒருநாள் பன்னாட்டுத் துடுப்பாட்டப் போட்டிகளிலும் பங்குகொண்டார்.
# ஜில் கிரவீஸ்

**ஜில் கிரவீஸ்** (*Jill Cruwys *, பிறப்பு: திசம்பர் 5 1943, இறப்பு: திசம்பர் 30 1990), இங்கிலாந்து பெண்கள் தேர்வுத் துடுப்பாட்ட அணி அங்கத்தினர். இவர் ஐந்து தேர்வுத் துடுப்பாட்டப் போட்டிகளிலும், ஏழு ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். 1969 - 1976 ஆண்டுகளில், இங்கிலாந்து பெண்கள் தேசிய அணி உறுப்பினராக தேர்வுத் துடுப்பாட்டப் போட்டிகளிலும், ஒருநாள் பன்னாட்டுத் துடுப்பாட்டப் போட்டிகளிலும் பங்குகொண்டார்.
# ஜீன் கம்மின்ஸ்

**ஜீன் கம்மின்ஸ்** (*Jean Cummins *, பிறப்பு: சூலை 3 1920, இறப்பு: மார்ச்சு 29 1981), இங்கிலாந்து பெண்கள் தேர்வுத் துடுப்பாட்ட அணி அங்கத்தினர். இவர் 3 தேர்வுத் துடுப்பாட்டப் போட்டிகளில் கலந்து கொண்டுள்ளார். 1954 -ல் இங்கிலாந்து பெண்கள் தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# அரங்க. சீனிவாசன்

**அரங்க.சீனிவாசன்** (செப்டம்பர் 29, 1920 - சூலை 31, 1996) தமிழகக் கவிஞரும் எழுத்தாளரும் ஆவார். மகாத்மா காந்தியைத் கதைத்தலைவராய்க் கொண்டு மனித தெய்வம் காந்தி காதை என்ற காப்பிய நூலை எழுதியவர்.
# அரங்க. சீனிவாசன்

## வாழ்க்கைக் குறிப்பு

சீனிவாசன் பர்மாவில் "பெகு" மாவட்டத்தின் "சுவண்டி" என்ற சிற்றூரில் அரங்கசாமி நாயுடு, மங்கம்மாள் ஆகியோருக்குப் பிறந்தார். மங்கம்மாள், நேதாஜியின் இந்தியத் தேசிய இராணுவத்தின் ஜான்சிராணி படைப்பிரிவில் துப்பாக்கி ஏந்திப் போரிட்டவர். 1942-இல் இரண்டாம் உலகப் போரின் போது பர்மாவிலிருந்து கால்நடையாக இந்தியா வந்தார். இடையில் குண்டர்களின் தாக்குதலால், கெளஹாத்தி மருத்துவமனையில் பல மாதங்கள் தங்கி சிகிச்சை பெற்றார். இராஜா சர் முத்தையா செட்டியார் நிறுவிய தமிழ் - சமக்கிருத ஆராய்ச்சி நிறுவனத்தில் இவர் ஆராய்ச்சி முனைவராகப் பணிபுரிந்தார். சென்னை இரத்தினவேல் சுப்பிரமணியம் செந்தமிழ்க் கல்லூரியில் சிறப்புப் பேராசிரியராகவும் பணி புரிந்துள்ளார். திண்டுக்கல் அருகே கோவிலூரில் வாழ்ந்து வந்தார். இரண்டு தன் வரலாற்று நூல்கள் எழுதினார்.  
சென்னிக்குளம் அண்ணாமலை ரெட்டியாரின் படத்தை அரும்பாடுபட்டு ஊற்றுமலை ஜமீனில் கண்டுபிடித்து உலகுக்கு வெளிப்படுத்தினார்.  
அரங்க சீனிவாசன் மனைவி பெயர் பாப்பம்மா. இவருக்கு 4 மகள்கள் உள்ளனர். விஜயலட்சுமி, திருவெங்கடம், மணிமேகலை, ராணி. அவரது பேரப்பிள்ளைகள்  
தமிழ்நாடு மற்றும் அமெரிக்காவில் வசித்து வருகின்றனர். அவர் ஒருபோதும் பணம் சம்பாதிக்க விரும்பவில்லை. அவரது புத்தகங்களின் உரிமை பணம் எங்கே போகிறது என்பது அவரது வாரிசுகளுக்கு கூட தெரியாது. அவர் மிகவும் எளிமையான வாழ்க்கை வாழ்ந்தார்
# அரங்க. சீனிவாசன்

## எழுத்துலகில்

அரங்க. சீனிவாசன் பத்தாம் வயதிலேயே கவிதைகள் எழுத ஆரம்பித்தார். அவை "சுதேச பரிபாலினி", "பர்மா நாடு", பால பர்மர், "சுதந்திரன்", "ஊழியன்" என்ற இதழ்களில் வெளிவந்தன. 14ஆம் வயதில் தேசிய கீதம், சரஸ்வதி துதி முதலிய சிறு நூல்களை இயற்றினார். 15ஆம் வயதில், வடமலை சீனிவாச மாலை, மணவாள சதகம் முதலான பல பிரபந்தங்களை இயற்றினார்.  
பள்ளிப்படிப்பு முடிந்த பிறகு பழனி மாம்பழக் கவிராயரின் தலை மாணாக்கரான பழனி பக்கிரிசாமிப் பிள்ளை என்ற பரிபூரணானந்த சுவாமிகளிடம் தமிழ் இலக்கண, இலக்கியங்களைப் பயின்றார். திண்டுக்கல் "தோப்புச்சாமிகள்" என்ற பி.எஸ்.இராமானுச தாசரிடம் வைணவ நூல்களின் விளக்கங்களை அறிந்து கொண்டார்.  
கொல்கத்தா பாரதி தமிழ்ச்சங்க உறுப்பினராகவும், தமிழ் எழுத்தாளர் சங்க நிறுவனராகவும் பணிபுரிந்தார். கொல்கத்தா பல்கலைக்கழகத்தின் தமிழ்ப் பட்டப்படிப்பு மாணாக்கர்களுக்குப் பாடம் நடத்தினார். அங்கிருந்து வெளிவந்த "ஜோதி" மாத இதழிலும், திருச்சி "தொழிலரசு" இதழிலும் உதவி ஆசிரியராகப் பணிபுரிந்தார்.  
தமிழகத்துக்கு வந்து முதன் முதலாக "சங்கரன்கோவில் கோமதி நான்மணிமாலை" என்ற நூலை இயற்றி, அரங்கேற்றிப் பரிசும் பணமும் பெற்றார். தமிழ், இந்தி, சம்ஸ்கிருதம், தெலுங்கு, ஆங்கிலம் ஆகிய ஐந்து மொழிகளிலும் புலமை பெற்று விளங்கினார். "தியாக தீபம்" என்ற வரலாற்றுப் புதினத்தை எழுதினார். இதற்கு நாரண. துரைக்கண்ணன் அணிந்துரை எழுதினார்.  
"மனித தெய்வம் காந்தி காதை" என்ற காப்பிய நூலை திருச்சிராப்பள்ளி திருக்குறள் கழகத்தின் தலைவர் ஆ.சுப்புராயலு செட்டியாரின் ஆதரவில் எழுதினார். இது ஐந்து காண்டங்களில், எழுபத்தேழு படலங்களையும், 5,183 பாடல்களையும் கொண்டது. தினமணி இதழில் பலநூறு கட்டுரைகளையும், நூல் மதிப்புரைகளையும் எழுதியுள்ளார். தினமணியில் இவர் எழுதிய சங்க நூல் ஆராய்ச்சிக் கட்டுரைகளை வானதி பதிப்பகம் நூலாக வெளியிட்டது. "சங்க இலக்கியங்களில் தேசியம்" என்ற இவரது நூலை தேசிய சிந்தனைக் கழகம் வெளியிட்டது. வைணவத் தத்துவ அடிப்படைகள், அருள் விளக்கு அரிவையர், அறிய வேண்டிய ஐம்பொருள், திருவரங்கத் திருநூல் ஆகியவற்றையும் எழுதியுள்ளார். "தேசிய கீதம்" முதலாக "நீலிப்பேயின் நீதிக்கதைகள்" வரை 29 நூல்களை எழுதியுள்ளார்.  
தி. சு. அவிநாசிலிங்கம் செட்டியார் நிறுவிய தமிழ் வளர்ச்சிக் கழகத்தின் பொதுக்குழு உறுப்பினராகி, "தமிழ்க் கலைக் களஞ்சியம்" உருவாக ஒத்துழைத்தார்.
# அரங்க. சீனிவாசன்

## பதிப்புப் பணியில்

பல ஆண்டு மலர்களுக்கும், நினைவு மலர்களுக்கும், பற்பல சிறந்த தமிழ் நூல்களுக்கும் பதிப்பாசிரியராகவும், உரையாசிரியராகவும் பணிபுரிந்தார். தமிழக அரசு தொல்பொருள் துறையின் "வானர வீர மதுரைப் புராணம்" என்ற நூலைத் திருத்திப் பதிப்பித்தார். "மண்ணியல் சிறுதேர்" முதலாக "அண்ணாமலையார் நினைவு மலர்" ஈறாக 12 நூல்களைப் பதிப்பித்துள்ளார். பத்மகிரிநாதர் தென்றல் விடுதூது, அண்ணாமலை ரெட்டியார் கவிதைகள், கூடற் கலம்பகம் ஆகிய பழந்தமிழ் நூல்களுக்கு உரை எழுதியுள்ளார். காவடிச்சிந்தை 20 ஆண்டுகள் ஆய்ந்து நல்ல காவடிச்சிந்து புகழ் சென்னிகுளம் அண்ணாமலை ரெட்டியார் கவிதைத் தொகுப்பு (1989), காவடிச் சிந்தும் கவிஞர் வரலாறும் (1984) ஆகிய நூல்களை வெளியிட்டார்.
# அரங்க. சீனிவாசன்

## விருதுகள்

- காந்தி காதை நூல் பாரதிய வித்யா பவனின் இராஜாஜி நினைவுப் பரிசும், பத்தாயிரம் ரூபாயும் பெற்றது. தமிழக அரசின் தமிழ் வளர்ச்சி இயக்கம், கோவை இராமகிருஷ்ணா வித்தியாலயம் ஆகிய நிறுவனங்கள் வழங்கிய பரிசுகளையும் பாராட்டுகளையும் பெற்றது. அண்ணாமலைப் பல்கலைக்கழகத்தின் அஞ்சல்வழிப் பட்டப் படிப்புக்கும், பாரதிதாசன் பல்கலைக்கழகப் பட்டப் படிப்புக்கும், தன்னாட்சிக் கல்லூரிகள் சிலவற்றின் பட்டப் படிப்புக்கும், காந்தி காதை பாடமாக வைக்கப்பட்டுள்ளது. தமிழகப் பள்ளிகளில் பத்தாம் வகுப்பு தமிழ்ப் பாடநூலில் காந்தி காதைப் படலம் பாடமாக வைக்கப்பட்டுள்ளது.
- "காவடிச் சிந்தும், கவிஞன் வரலாறும்" என்ற ஆய்வு நூல், தமிழக அரசின் முதற்பரிசு பெற்றது.
- வங்கதேசப் போரைப் பற்றிய இவரது "வங்கத்துப் பரணி" என்ற நூல், பட்டப்படிப்புக்குப் பாடமாக வைக்கப்பட்டுள்ளது.
- இவரது எழுத்துப் பணிகளைப் பாராட்டி, அகில இந்தியத் தமிழ் எழுத்தாளர் சங்கத்தால், "அருட்கவி" என்ற விருது பெற்றர்.
- ம.பொ.சி. தலைமையில் இயங்கிய நாமக்கல் கவிஞர் நினைவுக் குழுவினரால், "கவித்தென்றல்" என்ற பட்டமும் பரிசும் கேடயமும் பெற்றார்.
- பொள்ளாச்சி மகாலிங்கத்திடமிருந்து பாராட்டும் பெருந்தொகையும் கேடயமும் பெற்றுள்ளார்.
- கி. வா. ஜகந்நாதன் இவருக்குக் "கம்பன் வழிக் கவிஞர்" என்ற பட்டத்தைவழங்கிப் பாராட்டியுள்ளார்.
- சென்னைத் தமிழ் வளர்ச்சி மன்றம் "கவிதைச் செம்மல்" என்ற விருதளித்துள்ளது.
- திருச்சி கலைப்பண்ணை "கவிக்கடல்" என்ற பட்டம் அளித்தது.,
- உலகப் பல்கலைக்கழகம் "டாக்டர்" பட்டமும் அளித்து கெளரவித்துள்ளது.
# பார்பரா தானியேல்சு

**பார்பரா டேனியல்ஸ்** (*Barbara Daniels*, பிறப்பு: திசம்பர் 17 1964), இங்கிலாந்து பெண்கள் தேர்வுத் துடுப்பாட்ட அணி அங்கத்தினர். இவர் ஒன்பது தேர்வுத் துடுப்பாட்டப் போட்டிகளிலும், 55 ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். 1993 - 2000 ஆண்டுகளில், இங்கிலாந்து பெண்கள் தேசிய அணி உறுப்பினராக தேர்வுத் துடுப்பாட்டப் போட்டிகளிலும், ஒருநாள் பன்னாட்டுத் துடுப்பாட்டப் போட்டிகளிலும் பங்குகொண்டார்.
# கிளயார் டெய்லர்

**கிளயார் டெய்லர்** (*Claire Taylor*, பிறப்பு: செப்டம்பர் 25 1975), இங்கிலாந்து பெண்கள் தேர்வுத் துடுப்பாட்ட அணி அங்கத்தினர். இவர் 14 தேர்வுத் துடுப்பாட்டப் போட்டிகளிலும், 109 ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். 1999 - 2009 ஆண்டுகளில், இங்கிலாந்து பெண்கள் தேசிய அணி உறுப்பினராக தேர்வுத் துடுப்பாட்டப் போட்டிகளிலும், ஒருநாள் பன்னாட்டுத் துடுப்பாட்டப் போட்டிகளிலும் பங்குகொண்டார்.
# கிளேர் டெய்லர்

**கிளேர் டெய்லர்** (*Clare Taylor*, பிறப்பு: மே 22 1965), இங்கிலாந்து பெண்கள் தேர்வுத் துடுப்பாட்ட அணி அங்கத்தினர். இவர் 16 தேர்வுத் துடுப்பாட்டப் போட்டிகளிலும், 105 ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். 1988 - 2005 ஆண்டுகளில், இங்கிலாந்து பெண்கள் தேசிய அணி உறுப்பினராக தேர்வுத் துடுப்பாட்டப் போட்டிகளிலும், ஒருநாள் பன்னாட்டுத் துடுப்பாட்டப் போட்டிகளிலும் பங்குகொண்டார்.
# பீட்டா டெய்லர்

**பீட்டா டெய்லர்** (*பீடா டெய்லர்*) (*Peta Taylor*, பிறப்பு: ஆகத்து 18 1914, இறப்பு: 1989), இங்கிலாந்து பெண்கள் தேர்வுத் துடுப்பாட்ட அணி அங்கத்தினர். இவர் 7 தேர்வுத் துடுப்பாட்டப் போட்டிகளில் கலந்து கொண்டுள்ளார். 1934 - 1937 ஆண்டுகளில் இங்கிலாந்து பெண்கள் தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# எப்பாள் ஏரி

**எப்பாள் ஏரி** பெங்களூரின் வடக்குப் பகுதியில் அமைந்துள்ள ஓர் ஏரி. இது பெல்லாரி சாலையும் பெங்களூரு வெளிவட்டப் பாதையும் இணையும் இடத்தில் அமைந்துள்ளது. இது 1537-இல் கெம்பேகௌடா அவர்களால் உருவாக்கப்பட்ட மூன்று ஏரிகளுள் ஒன்று.  
இந்த ஏரியில் சேர்க்கப்பட்ட கழிவுகளால் மிகவும் மாசுற்றிருந்த இது இந்திய-நார்வே சூழியல் திட்டம் ஒன்றினால் 1998-ஆம் ஆண்டு 2.7 கோடி ரூபாய் செலவில் சீரமைக்கப்பட்டது. இங்கு தூர்வாரப்பட்ட மண்ணைக் கொண்டு இரு சிறு தீவுகள் உருவாக்கப்பட்டன. இங்கு வளர்க்கப்பட்ட தாவரங்கள் பறவைகள் தங்குவதற்கு ஏதுவாக உள்ளன. இந்த ஏரிக்கு வாத்துகள், கூழைக்கடா, அரிவாள் மூக்கன் முதலிய பல வகையான நீர்ப் பறவைகள் வருகின்றன.
# ஃகெதர் டியூட்னி

**ஃகெதர் டியூட்னி ** (*Heather Dewdney*, பிறப்பு: பிப்ரவரி 17 1947), இங்கிலாந்து பெண்கள் தேர்வுத் துடுப்பாட்ட அணியின் உறுப்பினர் ஆவார். இவர் ஒரு தேர்வுத் துடுப்பாட்டப் போட்டியிலும், ஆறு ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். 1969 - 1978 ஆண்டுகளில் இங்கிலாந்து பெண்கள் தேசிய அணி உறுப்பினராகத் தேர்வுத் துடுப்பாட்டப் போட்டியிலும், ஒருநாள் பன்னாட்டுத் துடுப்பாட்டப் போட்டிகளிலும் பங்குகொண்டார்.
# அல்சூர் ஏரி

**அல்சூர் ஏரி** (*Ulsoor Lake)* இந்தியாவின் கருநாடக மாநிலத்திலுள்ள பெங்களூர் நகரில் இருக்கும் மிகப்பெரிய ஏரிகளில் ஒன்றாகும். இதை அலசுரு ஏரி என்றும் அழைக்கிறார்கள். பெங்களூர் நகரின் கிழக்குப் பகுதியில் அல்சூர் ஏரி அமைந்துள்ளது.. ஏரி அமைந்துள்ள அல்சூர் என்ற வட்டாரத்தின் பெயரிலிருந்து அதன் பெயர் வருவிக்கப்பட்டுள்ளது. எம்.கி சாலைக்கு அருகில் இவ்வட்டாரம் இடம்பெற்றுள்ளது. 123.6 ஏக்கர் அளவுக்கு மேல் பரவியுள்ள ஏரியானது பல தீவுகளைக் கொண்டுள்ளது .. கெம்பேகவுதாவின் காலத்திற்குரிய ஏரி என்றாலும், தற்போதைய ஏரியை அப்போதைய பெங்களூரு ஆணையாளர் சர் லெவின் பெந்தம் போரிங் உருவாக்கியுள்ளார்.
அல்சூர் ஏரி பல்வேறு வகையான மாசு அச்சுறுத்தல்களுக்கு உட்பட்டுள்ளது.  
அல்சூர் ஏரியை ஒட்டி நீச்சல் குளம் ஒன்றும் உள்ளது. இந்த ஏரியை ஒட்டியுள்ள பூங்காவில் திருவள்ளுவர் சிலை நிறுவப்பட்டுள்ளது.
# அல்சூர் ஏரி

## தண்ணீரின் தரம்

ஏரியின் சுற்றுச்சூழல் அமைப்பின் ஆரோக்கியம் காரணமாக ஆறு முக்கியமான கண்காணிப்பு புள்ளிகளை மையமாக்கி ஏரி கண்காணிக்கப்படுகிறது. ஒளி, வெப்பநிலை, ஆக்சிசன், ஊட்டச்சத்துக்கள் மற்றும் ஏரியில் வளரும் நீர்வாழ் தாவரங்களின் வகை உள்ளிட்டவை இக்கண்காணிப்பு புள்ளிகளில் அடங்கும். நீர்ப்பிடிப்பு பரப்பளவு 1.5 சதுர கிலோமீட்டர் கொண்டுள்ளது என ஏரியைப் பற்றிய ஆய்வுகளில் தெரிவிக்கப்படுவது குறிப்பிடத்தக்கது ஆகும். ஏரிக்கான தண்ணீர் வெவ்வேறு இடங்களிலிருந்து வரும் மூன்று வடிகால்கள் மூலம் வருகிறது. இந்திய இராணுவத்தைச் சேர்ந்த மெட்ராசு பொறியாளர் குழு மையத்திற்கு அருகிலிருந்து முதல் வடிகால் வருகிறது. இரண்டாவது வடிகால் சீவனகள்ளியிலிருந்தும், மூன்றாவது வடிகால் தோட்டிகுண்டாவிலிருந்து கட்டாரியம்மா தோட்டம், கோதண்டப்பா தோட்டம், முனிவேங்கட்டப்பா தோட்டம், முத்தம்மா தோட்டம், முனியம்மா தோட்டம், கெம்புராயானா தோட்டம் மற்றும் நியூ கார்ப்பரேசன் காலனி ஆகிய பகுதிகளை கடந்தும் வருகிறது. இந்த பகுதிகள் அனைத்தும் ஏரியிலிருந்து ஒரு கிலோமீட்டர் எல்லைக்குள் உள்ளன. இப்பகுதிகளில் குடிசைவாசிகள் வசிக்கின்றனர். பகல்நேரத்தில் ஏரி நீரில் கரைந்துள்ள ஆக்சிசனின் அளவு லிட்டருக்கு 0.2 முதல் 4.5 மில்லிகிராம் வரை மாறுபட்டு மிக அதிகமாக இருப்பதாக ஆய்வு காட்டுகிறது. ஏரி நீரின் இறந்து அழுகும் தன்மை ஒன்றுக்கு குறைவாக இருக்கிறது என்பதை உற்பத்தி / சுவாச விகித ஆய்வு உறுதி செய்துள்ளது. பாசுபேட்டு, நைட்ரசன் மற்றும் குளோரோபில் அளவு அதிகமாக இருப்பதைக் குறிக்கும் மேலதிக ஆய்வுகள் மூலம் ஏரியின் கனிமச்சத்து அதிகரிக்கும் தன்மை உறுதிப்படுத்தப்பட்டுள்ளது. ஏரியின் மேற்பரப்பில் இருந்து கீழே ஆழ்பகுதி வரை நச்சுத்தன்மை கொண்ட இரவில் ஆக்சிசனை பயன்படுத்தும் நீலப்பச்சை பாசி நுண்மையமாக இருப்பதாக ஆய்வில் குறிப்பிடப்பட்டுள்ளது. இது நீர்வாழ் தாவரங்கள் மற்றும் மீன்களை பாதித்தது. தற்பொழுது ஏரியில் ஒரு சில மீன் இனங்கள் மட்டுமே எஞ்சியுள்ளன. மேற்கொண்டு செய்யப்பட்ட ஆய்வுகளிலும் நீர் மாதிரியில் துத்தநாகத்தின் உள்ளடக்கம் அதிக செறிவுடன் கலந்திருப்பதும் நிறுவப்பட்டது. ஏரியின் கசடுகளில் துத்தநாகம், ஈயம், காட்மியம், குரோமியம் ஆகிய உலோகங்களின் செறிவு மிக அதிக அளவில் இருப்பதும் உறுதிப்படுத்தப்பட்டுள்ளது.  
இந்த ஆய்வுகள் ஏரியின் அவசரகால மறுசீரமைப்பு மற்றும் தீர்வு நடவடிக்கைகளின் அவசியத்தை உறுதிப்படுத்தின:
- ஏரியின் தூர்வாரும் பணியென்பது அதன் அசுத்தங்களை அகற்றுவதாகும்.
- ஏரியின் அனைத்து ஆக்கிரமிப்புகளையும் பொருத்தமான வேலியிடுவதன் மூலம் நிறுத்த வேண்டும்.
- புயல் நீரை மட்டுமே ஏரிக்குள் அனுமதிக்க வேண்டும்.
- கால்நடைகளின் இருப்பிடம், மாட்டு சாணம், மற்றும் இராணுவ உணவு விடுதிகளின் கழிவுகள் ஆகியவற்றிலிருந்து வெளியேறும் கழிவுப் இராணுவ அலகுகள் நிறுத்த வேண்டும். அங்கு ஓர் உயிர் எரிவாயு ஆலை நிறுவுவது குறித்து பரிசீலிக்க வேண்டும்.
- நெகிழிப் பைகள் ஏரிக்குள் போடப்படுவதை தடுக்க வேண்டும்.
- அடையாளம் காணப்பட்ட இடங்களில் கழிவுநீர் / சாக்கடை வாயில்கள் மூடப்பட வேண்டும்.
- ஏரியை சுற்றியுள்ள குடிசைப்பகுதிகளிலிருந்து ஏரிக்கு வரும் நீரை அது ஏரியில் கலப்பதற்கு முன்பாகவே வடிகட்டி சுத்திகரிக்க வேண்டும். அல்லது இவ்வாறு வரும் நீரை காக்சு டவுன் போன்ற அருகிலுள்ள கழிவு நீர் வடிகால் பகுதிகளுடன் இணைக்க வேண்டும்.
- பண்டிகை காலங்களில் சிலைகள் நீரில் மூழ்குவதை தடை செய்ய வேண்டும்.
- அனைத்து குடிசைவாசிகளையும் அப்பிராந்தியத்திலிருந்து அகற்ற வேண்டும்.
- நைட்ரசன் மற்றும் பாசுபேட் உள்ளடக்கத்தை குறைக்க மீன்கள் மற்றும் நீர்வாழ் தாவரங்களை பயிரிட்டு அறுவடை செய்ய வேண்டும்.
# அல்சூர் ஏரி

## மறுசீரமைப்புப் பணிகள்

கீழே பட்டியலிடப்பட்டுள்ள மறுசீரமைப்பு பணிகள் ஏரியின் சூழலில் மேம்பாடுகளை ஏற்படுத்தியுள்ளன .  
ஏரிக்குள் செல்லும் கழிவுநீரின் காற்றோட்டம்  
பூங்கா மற்றும் நீச்சல் குளம் மேம்படுத்தப்பட்டது  
ஏரியை தூர் வாருதலால் ஆழம் மற்றும் ஏரியின் கொள் திறன் அதிகரித்தது.  
கழிவு நீர் நுழைவாயில்களின் வாயில் வடிகட்டும் பொறிகள் நிறுவப்பட்டன.  
நகரின் கிழக்குப் பகுதியிலிருந்த நிலத்தடி கழிவுநீர் பாதைகளை 900 நானோமீட்டர் குழாய்கள் வழியாக திசைதிருப்பி விடப்படுகின்றன.  
ஏரிக்குள் இயற்கையான மீன் இனங்களை அறிமுகப்படுத்தியும், பொருத்தமான நீர் தாவரங்கள் வளரவும் தூண்டப்பட்டு நீர்வாழ் உயிரினங்கள் மீட்டெடுப்படுகின்றன.  
மக்கள் குப்பைகளை ஏரிக்குள் கொட்டுவதைத் தடுக்க இணைப்பு வேலி அமைக்கப்பட்டது.  
மெட்ராசு பொறியியல் குழுமத்தின் படகுப் பயிற்சி வசதி மேம்படுத்தப்பட்டுள்ளது.  
புதன்கிழமை விடுமுறை தவிர்த்து காலை 9 மணி முதல் மாலை 6 மணி வரை பொதுமக்கள் ஏரிக்கு வரமுடிகிறது.  
தூய்மை இயக்கத்தால் ஏரிக்கு புதிய வாழ்க்கையை கிடைத்த்தாகத் தெரிவிக்கப்படுகிறது.
# ஆட்ரி டிஸ்பரி

**ஒட்ரி டிஸ்பரி** (*Audrey Disbury*, பிறப்பு: மார்ச்சு 5 1934), இங்கிலாந்து பெண்கள் தேர்வுத் துடுப்பாட்ட அணியின் உறுப்பினர் ஆவார். இவர் 10 தேர்வுத் துடுப்பாட்டப் போட்டியிலும், ஆறு ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். 1957/58-1968/69, 73 பருவ ஆண்டுகளில் இங்கிலாந்து பெண்கள் தேசிய அணி உறுப்பினராக தேர்வுத் துடுப்பாட்டப் போட்டியிலும், ஒருநாள் பன்னாட்டுத் துடுப்பாட்டப் போட்டிகளிலும் பங்குகொண்டார்.
# பலகணி வரி

பலகணி வரியானது இங்கிலாந்து, இசுக்கொட்லாந்து முதற்கொண்டு பின்னர் பெரிய பிரித்தானியா முழுவதினதும் சமூக, பண்பாட்டு, கட்டடத்துறை ஆகிய தளங்களில் பதினெட்டாம், பத்தொன்பதாம் நூற்றாண்டுகளில் மிக்க செல்வாக்கு செலுத்திய ஒரு வரியாகும். அக்கால வீடுகளின் பலகணிகள் சில செங்கல் கொண்டு அடைக்கப்பட இதுவே காரணமாயிற்று.
# ஷிர்லி டிரிஸ்கோல்

**ஷிர்லி டிரிஸ்கோல்** (*Shirley Driscoll *, பிறப்பு: அக்டோபர் 25 1935), இங்கிலாந்து பெண்கள் தேர்வுத் துடுப்பாட்ட அணி அங்கத்தினர். இவர் 7 தேர்வுத் துடுப்பாட்டப் போட்டிகளில் கலந்து கொண்டுள்ளார். 1957/58, 1963 பருவ ஆண்டுகளில் இங்கிலாந்து பெண்கள் தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# சாங்க்கி ஏரி

**சாங்க்கி ஏரி** பெங்களூரின் மேற்குப் பகுதியில் மல்லேசுவரம், சதாசிவ நகர் பகுதிகளை ஒட்டியுள்ள மனிதனால் உருவாக்கப்பட்ட ஓர் ஏரி. 37 ஏக்கர் பரப்பள்ள இந்த ஏரியின் அதிகபட்ச அகலம் 800 மீட்டர்கள். இது 1882-ஆம் ஆண்டு மெட்ராஸ் சாப்பர்ஸ் எனப்படும் படைப்பிரிவினைச் சேர்ந்த ரிச்சர்டு ஐரம் சாங்க்கி என்பவரால் நகரின் குடிநீர்த் தேவையை நிறைவு செய்வதற்காக உருவாக்கப்பட்டது. அப்போது இதைக் கட்டுவதற்கு 575000 ரூபாய் செலவானது.
# மேரி டுகான்

**மேரி டுகான் ** (*Mary Duggan*, நவம்பர் 5 1925, இறப்பு: மார்ச்சு 10 1973), இங்கிலாந்து பெண்கள் தேர்வுத் துடுப்பாட்ட அணி அங்கத்தினர். இவர் 17 தேர்வுத் துடுப்பாட்டப் போட்டிகளில் கலந்து கொண்டுள்ளார். 1949 - 1963 பருவ ஆண்டுகளில் இங்கிலாந்து பெண்கள் தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# வார்ப்புரு:Other areas of Wikipedia

- **சமுதாய வலைவாசல்** – திட்டம்பற்றித் தெரிந்துகொள்ள, நீங்கள் என்ன செய்ய முடியும், தேவையானவற்றை எங்கு தேட முதலியவற்றை அறிய.
- **உதவி** – விக்கிப்பீடியாவைப் பயன்படுத்துவது தொடர்பான வினாக்களைக் கேட்க.
- **தூதரகம்** – தமிழ் தவிர்த்த பிறமொழிகளில் விக்கிப்பீடியா குறித்த தொடர்பாடல்கள்.
- **ஆலமரத்தடி** – விக்கிப்பீடியாவின் கொள்கை விவாதங்களும் தொழில்நுட்ப விவாதங்களும் குறித்து உரையாட.
- **புதியன** - விக்கிப்பீடியாவின் புதிய கட்டுரைகள்.
# யூன் எட்னி

**யூன் எட்னி** (*June Edney*, **ஜூன் எட்னி**; ஏப்ரல் 27, 1956), இங்கிலாந்து பெண்கள் தேர்வுத் துடுப்பாட்ட அணி அங்கத்தினர். இவர் 8 தேர்வுத் துடுப்பாட்டப் போட்டிகளில் கலந்து கொண்டுள்ளார். 1984, 1984/85 பருவ ஆண்டுகளில் இங்கிலாந்து பெண்கள் தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# மும்பா தேவி கோவில்

**மும்பா தேவி கோவில்** மும்பை நகரத்தில் உள்ள ஒரு பழமையான கோவிலாகும். இது தேவியின் அவதாரமான மும்பா என்ற கடவுளாக்க கட்டப்பட்டது. இது வடமொழிச் சொல்லான மகா அம்பா என்பதிலிருந்து உருவானது. ஆய் என்ற மராத்திச் சொல்லும் இதுவும் இணைந்து மும்பாய் என்ற பெயர் உருவானது. இந்தக் கோவில் 1675-ஆம் ஆண்டு கட்டப்பட்டதாகக் கூறப்படுகிறது.
# வார்ப்புரு:Wikipedia languages

<div id="lang">
மேலும் பல விக்கிப்பீடியாக்கள் உள்ளன; அவற்றுள் மிகப்பெரியன கீழே பட்டியலிடப்பட்டுள்ளன.
<ul>
<li id="lang-3">10,00,000 கட்டுரைகளுக்கு மேல்:  
</li>  
<li id="lang-2">2,50,000 கட்டுரைகளுக்கு மேல்:  
</li>  
<li id="lang-1">50,000 கட்டுரைகளுக்கு மேல்:  
</li>  
<li id="lang-sa">தென் ஆசிய மொழிகள்:  
</li>
</ul>
</div><div id="metalink">****</div>